એ-ડિવીઝનના એએસઆઇ બી. બી. ખેરએ તેજસની ફરિયાદ પરથી ચારેય સામે આઇપીસી ૫૦૬ (૨), ૫૦૪, ૧૧૪ મુજબ ગુનો નોંધ્યો છે. તેજસે ફરિયાદમાં જણાવ્યું છે કે રવિવારે સાંજે પાંચેક વાગ્યે હું મારી સોની બજારની ઓફિસે હતો ત્યારે કેવડાવાડીનો જકા સોની, પેલેસ રોડનો રવિ ઉર્ફ સિકો મેવાડા, ગુંદાવાડીનો રૂષી મેવાડા અને પેલેસ રોડનો દિપક મેવાડા આવ્યા હતાં અને મારી દૂકાનના બારણા પર પાટા મારવા માંડ્યા હતાં તેમજ જેમ તેમ ગાળો બોલવા માંડ્યા હતાં. બહાર ઉભેલા બંગાળી કારીગરને આ શખ્સોએ કહેલ કે 'તેજસ આવે તો કહેજે એના બાપ આવ્યા હતાં, અમે પેલેસ રોડ વાળા મેવાડા ભરવાડ છીએ' તેમ કહી બધા જતા રહ્યા હતાં.